Lilly is oortuig dat haar buurman Matt ook gevoelens vir haar het. Maar dan trek sy eksvrou oornag by hom in en boonop praat hy gereeld van die nimlike "Selene" wie sy nog nooit met die oog gesien het nie.
Lank en gelukkig – Magdaleen Walters
Om skielik jou huis met 'n vreemdeling te deel, is moeilik. Veral as dié vreemdeling jou eks-verloofde se broer en onmeetlik aantreklik is en jou boonop gekoester en beskermd laat voel. Dis die dilemma waarmee Larita sit.
Ridder van die branders – Rika du Plessis
Na haar eksman se verraad glo Saskia nie haar hart kan weer herstel nie … totdat sy die sproetgesigseuntjie in haar speelgroep se aantreklike pa, Quintin, ontmoet. Hy maak teenstrydige emosies in haar wakker: een oomblik laat hy haar hart bokspring, die volgende wil sy hom vermoor.
Ontembare bruid – Dina Botha
Vurige, eiesinnige Jacqueline de Péronne se eie wil en drome glip bietjies-bietjies
deur haar vingers. Sy word 'n pion, al sit sy haar ook hoe driftig teë
Konvensies aan die Kaap de Goede Hoop en haar ouers skryf aan haar voor.
Teësinnig trou sy met oorgewig slawehandelaar Miguel Cortés, haar geliefde neef
Christiaan in sy Spaanse gedaante.
Miguel is dadelik weer vort en sy wag angsbevange op sy terugkeer. Toe maak
Christoban Hernándes sy opwagting.
Hy beheer haar kom en gaan, trek haar in 'n web van intrige, verraad, passie en
begeerte in. Christoban maak haar woedend, oorrompel haar, maar sy bly Cortés se
vrou. En sy laat haar nie sommer tem nie.
Andrea Basson se lewe verander onomkeerbaar toe sy met die ondenkbare gekonfronteer word. Ná dertien jaar van getroude lewe met Dewald, die liefde van haar lewe, ontdek sy hy is 'n rondloper. Sy maak kennis met die slinksheid van 'n Jesebel en gaan deur al die fases van 'n vrou wat owerspel eerstehands beleef – ontkenning, verwerping, woede, wraak en intense hartseer. Die pad na herstel is lank, uitdagend en vol slaggate. Maar die storm staan nie stil nie en sy kom ook nie dieselfde mens anderkant uit nie. In die proses ontdek sy ook heling lê daarin om na ander in nood uit te reik. Egskeiding verwoes, maar die liefde maak heel.
Christine wil van Frikkie, haar man, ontslae raak. Moord maak meer sin as egskeiding, veral nadat hy baie geld op die Lotto wen wat hy nie met haar deel nie. Dan trek daar 'n geskeide man met 'n volwasse dogter langs haar in. Wanneer Frikkie op onverklaarbare wyse by die trap in die huis afval, is die speurders en Christine suspisieus oor haar nuwe buurman. Christine, die ryk weduwee, trou gou weer en trek saam met haar nuwe man na 'n veiligheidslandgoed. Haar eertydse kollega, Zebith, is haar nuwe buurvrou. Mettertyd kom Christine agter dat die huis waarin sy en haar nuwe man bly 'n bloedige geskiedenis het.
Zebith ken die geskiedenis en was betrokke by die inwoners. Sy ly aan postraumatiese stres en wroeg omdat sy skuldig voel oor wat in die huis langs hare gebeur het. Saam met die skuldgevoel moet sy ook die pyn van haar gebroke hart hanteer.
Die twee buurvroue het albei die man saam met wie hulle gewoon het, verloor en albei het skouers geskuur met gewelddadige dood.
Daar kan tog nie nog onvoorsiene tragedies vir hulle voorlê nie?
Posted in: Boek en koek, Boekbespreking, Boeke, crime novels, Dina Botha, Gesels met karakters, Gesels met lesers, Gesels met skrywers, Held, Heldinne, Inligting, Lapa Uitgewers, Lekkerleesboeke, Lesers, liefde, Liefdesverhaalskrywer, liefdesverhale, Muse, praat saam, Romance, romans, romanses, romantiese fiksie, Romanza, Skrywers, spanningsverhale, Stories, SuperRomanza, Uncategorized | Tagged: Afrikaans, Lekkerleesboeke, liefdesverhale, romanse, romanses, romantiese fiksie, romantiese spanningsverhale, Romanza, spanningsromans, spanningsverhale, Stories